cyanic-selkie/wikianc huggingface dataset:
Առնալդուր Ինդրիդասոն
Գրական մրցանակներ
2002 թվականին՝ որպես սկանդինավյան երկրների լավագույն դետեկտիվ գրող, նա արժանացել է «Ապակե բանալի» գրական մրցանակին իր «Պիղծ արյուն» գրքի համար։ Նույն մրցանակին է արժանացել նաև 2003 թվականին՝ իր «Գերեզմանի լռություն» վեպի համար։ Իսկ 2005 թվականին Դետեկտիվ գրողների ասոցիացիայի կողմից ստացել է «Ոսկե սուր» գրական մրցանակին կրկին «Գերեզմանի լռություն» վեպի համար։ 2005 թվականին Շվեդիայում արժանանում է «Մարտին Բեքի անվան» գրական մրցանակի «Ձայնը» ստեղծագործության համար։ 2006 թվականին Ֆրանսիայում արժանանում է 2 գրական մրցանակի՝ «Պիղծ արյուն» վեպի համար ։ Նա 2013 թվականին ստացել է նաև աշխարհի ամենաշահութաբեր գրական մրցանակը, որն արժե 125,000 եվրո իր «Ստվերոտ նրբանցք» (Shadow Alley (Skuggasund)) ստեղծագործության համար ։
Նա միակ գրողն է, ով 2 տարի անընդմեջ ստացել է «Ապակե բանալի» գրական մրցանակը ։
Ծանոթագրություններ
Կատեգորիա:Իսլանդացի գրողներ Կատեգորիա:Սցենարիստներ Կատեգորիա:Լրագրողներ
Լինդա Բլեր
Լինդա Դենիս Բլեր (Linda Denise Blair, ), ամերիկացի դերասանուհի, առավել հայտնի է «Սատանա քշողը» ֆիլմից, որտեղ խաղացել է Ռիգանի դերը (1973)։
Կենսագրություն
Լինդա Դենիս Բլերը ծնվել է Սենտ Լուիսում, Միսսուրի նահանգում, 1959 թվականի հունվարի 22-ին։ Լինելով դեռ երեխա՝ ծնողների հետ գնացել է քաղաք Ուեսպորտ, Կոնեկտիկուտում, որտեղ փոքր տարիքից զբաղվել է մոդելային բիզնեսով։ Չնայած նրան, որ Լինդան երազում էր դառնալ անասնաբույժ, սակայն մոդելային կարիերան աստիճանաբար վերածվեց դերասանական կարիերայի, և 1968 թվականին նա առաջին անգամ հայտնվեց հեռուստաֆիլմերից մեկում։
Ֆիլմը, որը նկարահանվել էր Պիտեր Ուիլիամ Բլետիի բեսթսելլերի հիման վրա, ստացավ 10 «Օսկար» անվանակարգ, այդ թվում և «Լավագույն կանացի երկրորդ պլանի դեր» Լինդայի համար։ Այդ ֆիլմի դերասանական կազմի մեջ էին մտնում այնպիսի աստղեր, ինչպիսիք էին Մաքս ֆոն Սյուդով և Էլլեն Բյորստինը։ Դերասանուհու «Օսկար» ստանալու շանսերը նվազեցին սկանդալի պատճառով, որում Մերսեդես Մեկկէմբրիջը՝ դերասանուհին, ով կրկնօրինակում էր սատանային, դատի տվեց «Warner Bros.» ընկերությանը այն պատճառով, որ իր անունը չէր հայտնվել տիտրերում։ Արդյունքում «Օսկար» ստացավ Տատում Օ՜Նիլը, իսկ Բլերը ստացավ «Ոսկե գլոբուս» ամենախոստումնալի դերասանուհի անվանակարգում, և ստացավ «Ժողովրդի ընտրություն» մրցանակ։
1 տարի անց Լինդան հայտնվեց «Օդանավակայան 1975» ֆիլմում, որտեղ խաղաց հիվանդ աղջկա, ով սպասում էր երիկամի փոխպատվաստման։
Դրան հետևեցին քիչ հաջողություն ձեռք բերած ֆիլմեր՝ «Հաղթանակ Էնթեբբեյում» (1976) և «Սատանա քշողը 2», որը շատ սառը ընդունվեց հանրության կողմից։ Հաջորդ ֆիլմերը նույնպես մեծ հաջողություն չունեցան, և անցան գրեթե աննկատ՝ «Իրարանցում» (1981), «Գիշերային պարեկ» (1984), որից հետո նույնիսկ նրան շնորհեցին «Ոսկե Ազնվամորի» մրցանակ «Վատագույն դերասանուհի» անվանակարգում, «Կարմիր տապ» (1985), «Կրկին ամենազոր» (1990) և «Ճակատագրական կապ» (1992)։
1990 թվականին Լինդա Բլերը հայտնվեց «Ռեցեդիվ» ֆիլմում, որը «Սատանա քշողը» ֆիլմի նմանակումն էր։ Ինչպես օրիգինալում, այստեղ նույնպես նա խաղաց դիվահարվածի դեր, բայց այստեղ արդեն կնոջ, ով երկու երեխաների մայր էր։ Այս ֆիլմում գլխավոր դերը խաղում էր Լեսլի Նիլսենը։
1996 թվականին նա նկարահանվեց «Ճիչ» ֆիլմում, որտեղ կատարեց թղթակցի դրվագային դեր։ Իր վերջին դերերից է «Գերբնական» հեռուստասերիալում կատարած դերը։
Ոսկեբերդ
Ոսկեբերդ, գյուղ Արևմտյան Հայաստանում, Էրզրումի վիլայեթի Կամախի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սանդրա Բեքքեր
Սանդրա Բեքքեր (Sandra Becker, ), Բեռլինում բնակվող գերմանացի տեսաարտիստ է, ով նաև ցուցադրում է sandrabecker01 բեմական անունով ։
Կենսագրություն
Բեքքերը ծնվել է Ֆրայբուրգում՝ դիվանագետներ Ֆոլկմար Բեքքերի և դատավոր Գիզելա Մարիա Բեքքերի ընտանիքում։ Տարրական դպրոց է հաճախել Քյոնիգսվինտերում, իսկ Թուրքիա տեղափոխվելուց հետո, որտեղ հայրն աշխատել է Անկարայում Գերմանիայի դեսպանատանը, նա հաճախել է Պետերսբերգի գիմնազիա։ 1979 թվականին ընտանիքի հետ տեղափոխվել է Հարավային Ամերիկա և սովորել Լիմայի Ալեքսանդր ֆոն Հումբոլդտի քոլեջում։ 1982 թվականին տեղափոխվել է Բադ Գոդեսբերգի Հենրիխ Հերց-Գիմնազիա և այնտեղ 1986 թվականին հանձնել իր ավարտական ​​քննությունը։ Արտերկրում գտնվելու ընթացքում սովորել է թուրքերեն և իսպաներեն։
Այնուհետև նա վերադարձել է Գերմանիա և որպես դիզայներ աշխատել Մայնցի պետական թատրոնում։ 1992 թվականին շարունակել է ուսումը Բեռլինի գեղարվեստի համալսարանում Վալի Էքսպորտի մոտ՝ «Վիզուալ հաղորդակցություն» մասնագիտությամբ։ 1993 թվականին հրավիրվել է Սանկտ Պետերբուրգում գտնվող Ռուսաստանի արվեստի ակադեմիա։ Նույն թվականին գրել է իր դիպլոմային աշխատանքը, որտեղ անդրադարձել է «Ժամանում և մեկնում» («Ankunft und Abfahrt») թեմային։ Այնուհետև սովորել է մագիստրատուրայում, փորձարարական ֆիլմերի ձևավորման ոլորտում Հայնց Էմիղոլցի մոտ, որն ավարտել է 1995 թվականին «Warteraum»16 մմ–անոց ֆիլմով։ Արժանացել է Բեռլինի մշակութային Սենատի երիտասարդ տաղանդների առաջխաղացման կրթաթոշակին և Նյու Յորքի DAAD-ի կրթաթոշակին։ 2003 թվականին եղել է Դեսսաուի Բաուհաուզ ղեկավար կազմի անդամ ։
Դրանից հետո Բեքքերն աշխատել է որպես դասախոս և 2007-2009 թվականներին եղել է Բեռլինի գեղարվեստի համալսարանի գեղարվեստական ​​վերափոխման գործընթացների գծով հրավիրյալ պրոֆեսոր։ Այստեղ նա ընդգրկվել է տասնմեկ կին դասախոսներից կազմված թիմի կազմում, որոնք միասին աշխատել են Stille Post (Փչացած հեռախոս) գեղարվեստական նախագիծը համալսարանական դասավանդման պրակտիկայում ներդնելու ուղղությամբ։ Այն այսօր էլ դասավանդվում է ուսուցման տեսության դասընթացում ։ 2013-2020 թվականներին եղել է Բեռլինի BBK Kulturwerk մեդիա արվեստանոցի համատնօրեն։
2015 թվականին Բեքքերը եղել է հրավիրյալ պրոֆեսոր Բրազիլիայում՝ Պորտու Ալեգրիի Ռիո-Գրանդե-դու-Սուլի Դաշնային համալսարանում (UFRGS) ։ Դասավանդել է նաև Բեռլինի Ազատ համալսարանում և 2019 թվականի ամռանից մինչև 2020 թվականի կեսերը եղել է մեդիա ինֆորմատիկայի դասախոս Lette-Verein-ում, իսկ 2020 թվականի սկզբից եղել է Բեռլինի Շտայնբայս համալսարանի կառավարման և տեխնոլոգիաների դպրոցում հավելվածների դիզայնի և վեբ մշակումների դասախոս։ 2022 թվականի ամառվանից աշխատում է Շվեյցարիայի Վիքիմեդիա ասոցիացիայում, որը քարոզում է անվճար գիտելիքներ և անվճար բովանդակություն և համարվում է Վիքիպեդիա ինտերնետային կայքի սեփականատերը։ Այստեղ նա պատասխանատու է մշակութային հաստատությունների հետ համագործակցությունների համար (GLAM) :
Էշվուափթ
Էշվուափթ, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
51-րդ հարավային զուգահեռական
51-րդ հարավային զուգահեռականը հասարակածից 51° դեպի հարավ գտնվող լայնությունների շրջանագիծն է։
Անցնում է Հնդկական օվկիանոսով, Խաղաղ օվկիանոսով, Հարավային Ամերիկայով և Ատլանտյան օվկիանոսով։
Օվիեդո
Օվիեդո  (Oviedo, Uviéu), քաղաք Իսպանիայում։ Աստուրիա ինքնավար համայնքի վարչական կենտրոնն է։ Մունիցիպալիտետը գտնվում է Օվեդո շրջանում։ Խոշոր առևտրային և արդյունաբերական քաղաք է։ Հայտնի է որպես VIII—IX դարերի իսկական ռոմանական ճարտարապետության բնական արգելոց։ Օվիեդոն համարվում է խոշոր արդյունաբերական և առևտրական քաղաք։
Աշխարհում Օվիեդո անվանումով մի քանի քաղաքներ կան, և դրանք բոլորն էլ գտնվում են ամերիկյան մայրցամաքներում։ Օվիեդո անվանմամբ քաղաքներ կան Մեքսիկայում, Պարագվայում, Ֆլորիդայում և Դոմինիկյան Հանրապետությունում։
Աշխարհագրական դիրք
Օվիեդոն տեղակայված է Աստուրիասի կենտրոնական հատվածում՝ Նորա և Նալոն գետերի միջև։ Հյուսիսից այն սահմանակից է Լաս Ռեգուերասին և Լլաներային, հարավից՝ Ռիբերա դե Արիգային և Միերեսին, արևելքից՝ Սիերոյին և Լանգրեոյին, արևմուտքից՝ Գրանդոյին և Սանտո Ադրիանոյին։
Էկոնոմիկա
2009 թվականին մունիցիպալիտետն ունեցել է 135,185,000.00€ արտաքին պարտք ։
Քաղաքի էկոնոմիկան էապես հիմնված է քաղաքի կենտրոնում գտնվող գրասենյակային կառույցների վրա։ Օվիեդոն՝ որպես շրջանի վարչական կենտրոն, աջակցում է հանրային կառավարմանը։
Արտաքին հղումներ
Կատեգորիա:Իսպանիայի քաղաքներ
Վերգովո
Վերգովո (Вергово), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Տրոիցկոե (գյուղ, Նովայա Օդեսայի շրջան)
Տրոիցկոե (Троїцьке), գյուղ Ուկրաինայի Նիկոլաևի մարզի Նովայա Օդեսայի շրջանում։ Հիմնադրվել է 1781 թվականին։
2001 թվականի տվյալներով Տրոիցկոե գյուղում բնակվում էր 1 518 մարդ։ Բնակավայրը զբաղեցնում է 2,62 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Նովայա Օդեսայի շրջանի բնակավայրեր Կատեգորիա:Ուկրաինայի գյուղեր Կատեգորիա:1781 թվականին հիմնադրված բնակավայրեր
Օրլովկա (գյուղ, Բելեբեևսկի շրջան)
Օրլովկա (Орловка, Орловка), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելեբեևսկի շրջանի բնակավայրեր
Աստերոիդների ցանկ (51701-51800)
Աստերոիդների ցանկ (51601-51700) * Աստերոիդների ցանկ * Աստերոիդների ցանկ (51801-51900)
Բոնչո Գենչև
Բոնչո Գենչև (Бончо Генчев, ), բուլղարացի ֆուտբոլիստ, հարձակողական ոճի կիսապաշտպան։ Բուլղարիայի ազգային հավաքականի կազմում մասնակցել է 1994 թվականի Աշխարհի առաջնությանը և 1996 թվականի Եվրոպայի առաջնությանը։
Ակումբային կարիերա
Բոնչո Լյուբոմիրով Գենչևը ծնվել է 1964 թվականի հուլիսի 7-ին Բուլղարիայի Դոբրիչի մարզի Գեներալ Տոշևո քաղաքում։ Ֆուտբոլային կարիերան սկսել է տեղի «Սպորտիստ» ակումբում ։
1991 թվականին պայմանագիր է կնքել պորտուգալական «Սպորտինգի» հետ, որի կազմում անցկացրել է ընդամենը 2 խաղ։ Մրցաշրջանի ավարտից հետո նա տեղափոխվել է Անգլիա, որտեղ խաղացել է «Իփսվիչ Թաունում» (1992-1995) և «Լութոն Թաունում» (1995-1997) ։ 1997-1999 թվականներին խաղացել է բուլղարական ԲԿՄԱ-ում։ Այնուհետև Գենչևը կրկին տեղափոխվել է Անգլիա, որտեղ «Հենդոնում» և «Քարշոլթոն Աթլետիկում» խաղալուց հետո 2007 թվականին ավարտել է ֆուտբոլիստի կարիերան ։
2016 թվականին Բոնչո Գենչևը նշանակվել է բուլղարական «Էտիր» ակումբի գլխավոր մարզիչ, բայց պաշտոնը թողել է մարտի 7-ին՝ դառնալով Բուլղարիայի ֆուտբոլային միության շրջանային խորհրդի նախագահը Վելիկո Տիռնովոյում ։
Կարիերա ազգային հավաքականում
1990-1996 թվականներին Բուլղարիայի ազգային հավաքականում անցկացրել է 12 հանդիպում՝ չխփելով ոչ մի գոլ։
1994 թվականի աշխարհի առաջնության 1/8 եզրափակչի Մեքսիկայի ազգային հավաքականի դեմ խաղում Բոնչոն փոխարինման է դուրս եկել և հետխաղյա 11-մետրանոցների հարվածաշարում անրեպ իրացրել է իր փորձը ։
Գենչևը եղել է 1996 թվականի Եվրոպայի առաջնության ազգային ընտրանու հայտացուցակում, որտեղ մեկ րոպե է խաղացել խմբային փուլի Ռումինիայի դեմ խաղում, որն ավարտվել է բուլղարացիների հաղթանակով ։
Անձնական կյանք
Խաղային կարիերայի ավարտից հետո Բոնչոն որոշ ժամանակ ղեկավարել է «Սթրայքերներ» սրճարան-բարը Վեսթ Քենսինգթոնում։
Ամուսնացած է։ Նրա երկու որդիները՝ Լյուբոմիրը և Յավորը, նույնպես դարձել են ֆուտբոլիստներ ։
Արտաքին հղումներ
Կատեգորիա:Լուտոն Թաունի ֆուտբոլիստներ Կատեգորիա:Իպսվիչ Թաունի ֆուտբոլիստներ Կատեգորիա:Սպորտինգ Լիսաբոնի ֆուտբոլիստներ Կատեգորիա:Բուլղարիայի հավաքականի ֆուտբոլիստներ Կատեգորիա:Բուլղարացի ֆուտբոլիստներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլային մարզիչներ այբբենական կարգով
Լավենո-Մոմբելո
Բնակչությունը ըստ 2004 թվականի տվյալների կազմում է 8991 մարդ։ Բնակչության միջին խտությունը՝ 349 մարդ/կմ²։ Զբաղեցնում է 25 կմ² տարածք։ Փոստային ինդեքս՝ 21014։ Հեռախոսային կոդը՝ 0332։
Ծանոթագրություններ
Կատեգորիա:Իտալիայի բնակավայրեր Կատեգորիա:1927 թվականին հիմնադրված բնակավայրեր
Պահաձոր
Պահաձոր, գյուղ Արևմտյան Հայաստանում, Էրզրումի վիլայեթի Կամախի գավառակում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Թեոդոր վան Գոգ
Թեոդոր (Թեո) վան Գոգ (Theodoor (Theo) van Gogh, ), նիդերլանդացի կինոռեժիսոր, հեռուստապրոդյուսեր, հրատարակիչ և դերասան։
Վինսենթ վան Գոգի եղբոր ծոռը (նկարչի եղբոր՝ Թեո վան Գոգի ծոռը)։ Սպանվել է իսլամիստ ծայրահեղական Մոհամմեդ Բույերիի կողմից, 2004 թվականին։
Քաղաքականություն
Վան Գոգը նիդերլանդական Republikeins Genootschap հանրապետական կուսակցության անդամ էր, որը պաշտպանում էր միապետության մերժման գաղափարը։ Թեոն 2002 թվականին սպանված պատգամավոր Պիմ Ֆորտյոյնի ընկերն էր։
«Submission» ֆիլմ
Վան Գոգին սպանողը զոհի մարմնին փակցված գրության մեջ բացատրել է, որ սպանությունը կատարել է «Submission» ֆիլմից վրեժ լուծելու մտադրությամբ։
Վան Գոգի սպանությունը
Վան Գոգն սպանվել է 2004 թվականի նոյեմբերի 2-ի վաղ առավոտյան, Ամստերդամում, ռեժիսորի հեծանվով աշխատավայր ուղևորվելու ժամանակ՝ Ամստերդամում ծնված ջիհադիստ Մուհամմեդ Բույերիի կողմից։ Կրակելով նրա վրա 8 անգամ՝ նա կտրել է զոհի կոկորդը և հասցրել ծակած վերքեր կրծքավանդակին։
Ոստիկանությունը մարդասպանին ձերբակալել է այն բանից հետո, երբ հետապնդման ժամանակ ստիպված է եղել վիրավորել նրա ոտքը։ Մարդասպանը 26- ամյա քաղաքացի և Նիդերլանդներում ծնված ազգությամբ մարոկկացի Մոհամմեդ Նույերին էր, ով կասկածվում էր Dutch Hofstad Network ահաբեկչական կազմակերպության հետ կապեր ունենալու մեջ։ Նա նաև մեղադրվում էր ոստիկանի նկատմամբ մահափորձ անելու և Այաան Հիսրիի սպանության մեջ։ 2005 թվականի հուլիսի 26-ին դատապարտվել է ցմահ բանտարկության՝ առանց վաղաժամկետ ազատման։
Գրականություն
Կատեգորիա:Հաագա քաղաքում մահացածներ Կատեգորիա:Կինոռեժիսորներ այբբենական կարգով Կատեգորիա:Հոլանդացի կինոռեժիսորներ Կատեգորիա:Խոսքի ազատություն Կատեգորիա:Դավանության ազատություն Կատեգորիա:Հրաձգային զենքից մահացածներ Կատեգորիա:Սպանված գրողներ Կատեգորիա:Վինսենթ վան Գոգի ընտանիք Կատեգորիա:Հոլանդացի հակակոմունիստներ
Բողոքի ցույցեր Մյանմայում ռազմական հեղաշրջման դեմ (2021)
Փետրվար
2021 թվականի փետրվարի 2-ին Յանգոնում մի քանի մարդ տեղային ժամանակով ժամը 20:00-ին բողոքի կարճ 15-րոպեանոց ակցիա են կազմակերպել՝ կոչ անելով տապալել բռնապետությունը և ազատել Աուն Սան Սու Չժիին ։
Փետրվարի 4-ին մոտ 20 մարդ մասնակցել է Մանդալայ քաղաքի բժշկական համալսարանի մոտ տեղի ունեցած ռազմական հեղաշրջման դեմ բողոքի ակցիային ։
Փետրվարի 5-ին Մյանմայի ոստիկանությունը Մանդալայ քաղաքում ձերբակալել է 4 ցուցարարների ։ Պետական վարչական խորհրդի դեմ գործադուլ են սկսել նաև Սիկայն շրջանի Չհիսինթաունի պղնձի հանքավայրերում 300 աշխատողներ ։
Փետրվարի 6-ին Յանգոն քաղաքում 3000 ցուցարարների մասնակցությամբ անցկացվել է բողոքի ակցիա ռազմական հեղաշրջման դեմ ։ Յանգոնի փողոցներում տեղակայվել էին Մյանմայի ոստիկանության մարտիկները, ջրցան մեքենաներն ու փշալարերով բամբուկյա բարիկադները ։ Պետական վարչական խորհուրդն ի պատասխան Մյանմայում ինտերնետի մասնակի անջատում է մտցրել, որպեսզի կանխի սոցցանցերի օգտագործումը Մյանմայի քաղաքներում անկարգություններ 7 բողոքներ հրահրելու համար ։
Փետրվարի 7-ին Մյանմայի ոստիկանությունը Մյավադի քաղաքում տեղի ունեցած բողոքի ակցիայի ժամանակ ռեզինե գնդակներով մի քանի կրակոց է արձակել օդ ։ Մանդալայ քաղաքում բողոքի ակցիա է անցկացվել Մյանմայում ռազմական հեղաշրջման դեմ՝ մի քանի հազար մարդու, 300 մոտոցիկլետների և 50 ավտոմեքենաների մասնակցությամբ ։ Յանգոն քաղաքում ռազմական հեղաշրջման դեմ բողոքի ցույցի է դուրս եկել 60 հազար մարդ ։ Ավելի քան 500 ցուցարարներ, որոնց թվում կան բազմաթիվ էթնիկ չինացիներ, բողոքի ցույցի են դուրս եկել Մյանմայի հյուսիսում գտնվող Լաշո քաղաքում ։
Փետրվարի 8-ին Նայպիդոյում ավելի քան 5000 մարդու մասնակցությամբ սկսվել են բողոքի նոր ակցիաներ, Մյանմայի ոստիկանությունը ջրցան մեքենա է կիրառել հանուն ժողովրդավարության ազգային լիգայի կողմնակիցների դեմ ։ Յանգոն քաղաքում ռազմական հեղաշրջման դեմ բողոքի ցույցի են դուրս եկել, որոշ տվյալներով, մի քանի հարյուր հազար մարդ ։ Մանդալայ քաղաքի որոշ շրջաններում Պետական վարչական խորհրդի դեմ բողոքի ակցիաների պատճառով սահմանվել է ռազմական դրություն և պարետային ժամ 20:00-ից մինչև 4:00-ն ։ Մյանմայում զանգվածային բողոքի ակցիաների ֆոնին Պետական վարչական խորհրդի նախագահ Մին Աուն Հլայնը հանդես է եկել ազգին ուղղված ուղերձով, որում խոստացել է Մյանմայում ազատ ընտրություններ անցկացնել ։ Փետրվարի 9-ին Մյանմայի ոստիկանությունը ձերբակալել է առնվազն 27 մարդու՝ Մանդալայ և Նայպիդո քաղաքներում բողոքի բազմահազարանոց ցույցերին մասնակցելու համար ։ Ոստիկանները նաև կիրառել են ռետինե փամփուշտներ Նայպիդոյում բազմահազարանոց հանրահավաքը ցրելու համար, ինչի հետևանքով 4 ցուցարարներ վիրավորվել են ։ Ի պատասխան «Հանուն ժողովրդավարության ազգային ժողովրդավարությանը» կողմնակիցները Մյանմայի ոստիկանների խմբի մեջ շշեր, ձողիկներ և քարեր են նետել, իսկ ոստիկանությունը կրկին ջրցան մեքենաներ է կիրառել ։ Մյանմայի ոստիկանության կողմից Նայպիդոյում բողոքի ակցիաները ցրելու ընթացքում ընդհանուր առմամբ տուժել է 16 ցուցարար ։ Յանգոնում անկարգությունները կանխելու համար տեղակայվել են Մյանմայի զինված ուժերի զինծառայողներ։ Երկրի զինված ուժերի ԶԼՄ-ները հայտարարել են, որ Մանդալայ քաղաքում անկարգությունների ժամանակ տուժել է 4 ոստիկան, Մյանմայի ոստիկանության մի քանի ավտոմեքենաներ վնասվել են ցուցարարների կողմից ։
Փետրվարի 10-ին Նայպիդոյում վերսկսվել են ռազմական հեղաշրջման դեմ բողոքի ակցիաները ։ Ոստիկանությունը ազատ է արձակել 80 մարդու, որոնք ձերբակալվել են մեկ օր առաջ Մանդալայ քաղաքում տեղի ունեցած բողոքի ակցիաների ժամանակ ։
Փետրվարի 12-ին ոստիկանությունը ռետինե փամփուշտներ է կիրառել Մյանմայի հարավ-արևելքում գտնվող Մավլամայն քաղաքում հանրահավաքը ցրելու համար, ինչի հետևանքով 3 մարդ վիրավորվել է ։
Փետրվարի 13-ին Յանգոնում տեղի են ունեցել ռազմական հեղաշրջման դեմ բողոքի ակցիաներ ։
Փետրվարի 14-ին, ի պատասխան չդադարող բողոքների, երկրի ռազմական ղեկավարությունը դադարեցրել Է Մյանմայի անվտանգության ուժերի լիազորությունները սահմանափակող օրենքի գործողությունը ։ Յանգոնի փողոցներում հայտնվել էին Մյանմայի բանակի զրահամեքենաներ ։ Կաչինի Էլեկտրակայանի շրջանում՝ Մյիչինա քաղաքից ոչ հեռու, էլեկտրակայանի անվտանգության ծառայությունը կրակ է բացել ցուցարարների ամբոխի ուղղությամբ ։ Հրաձգության մասին հաղորդագրություններից հետո Մյանմայի ինտերնետի կապը ընկել է 86 տոկոսով ։
Փետրվարի 15-ին ոստիկանությունն ու բանակը Մանդալայ քաղաքում մարտական զենքից կրակ են բացել։ Frontier Myanmar պարբերականը հայտնել է, որ ուժայինները կրակում են առանց վերլուծության, որպեսզի ցրեն Մանդալայում տեղի ունեցած բողոքի ակցիաները 26-րդ և 82-րդ փողոցներում։ Զինվորականներն ու ոստիկանները կրակում են տների վրա, Զոհերի թիվը հայտնի չէ ։ Որոշ տվյալներով՝ Մանդալայում ուսանողական ցույցի դեմ ռեզինե գնդակների կիրառման հետևանքով տուժել է 6 ցուցարար ։ Մոտ 100 հազար ցուցարարներ, որոնք ներկայացնում են ինդուսների, մահմեդականների, նավթագործների և պետական ծառայողների կոալիցիան, հավաքվել են բողոքելու ռազմական հեղաշրջման և ընտրված քաղաքացիական քաղաքական գործիչների բանտարկության դեմ ։ Փետրվարի 16-ին Մյանմայի զինված ուժերի պաշտոնական ներկայացուցիչ բրիգադի գեներալ Զո Մին Թունը դատապարտել է երկրում զանգվածային բողոքի ցույցերն ու փողոցային անկարգությունները՝ հիշեցնելով զինվորականների՝ արտակարգ դրության ռեժիմի վերացումից հետո բազմակուսակցական նոր ընտրություններ անցկացնելու մտադրության մասին ։
Փետրվարի 17-ին տեղեկություն էր հայտնվել այն մասին, որ փետրվարի 15-ին Մանդալայում 100-ից ավելի ցուցարարներ են տուժել այն պատճառով, որ ոստիկանությունը փողոցային ակցիաները ցրելու համար կիրառել է պնևմատտիկ զենքեր և ռեզինե մահակներ ։
Փետրվարի 17-ին Մանդալայա երկաթուղային կայարանում ցուցարարների և ոստիկանության միջև տեղի է ունեցել բախում ։ Ռեզինե փամփուշտների և արցունքաբեր գազի կիրառման հետևանքով տուժել է 9 ցուցարար ։
Փետրվարի 21-ին ՄԱԿ-ի գլխավոր քարտուղար Անտոնիու Գուտեռեշը դատապարտել է Մյանմայում խաղաղ ցույցը ցրելու ժամանակ տեղի ունեցած պարտությունը, որի հետևանքով մի քանի մարդ Է զոհվել, ինչպես նաև կոչ է արել իշխանություններին անհապաղ վերադարձնել իշխանությունը քաղաքացիական կառավարությանը ։
Փետրվարի 22-ին համընդհանուր գործադուլի մեկնարկի հետ միաժամանակ հարյուր հազարավոր ցուցարարներ փողոց են դուրս եկել երկրի բազմաթիվ քաղաքներում։ Frontier Myanmar պարբերականը դա համարել է հեղաշրջումից հետո բողոքի խոշորագույն ակցիան։ Համացանցի օգտատերերը սոցիալական ցանցերում կիսվել են բողոքի ակցիաների լուսանկարներով՝ որոնք անվանել են «22222 ապստամբություն» ։
Փետրվարի 25-ին Յանգոնում Պետական վարչական խորհրդի քաղաքացիական կողմնակիցները բախման մեջ են մտել ցուցարարների հետ, տուժել է 10 մարդ ։
Փետրվարի 26-ին ոստիկանությունը հրազեն է կիրառել Յանգոնում բողոքի ակցիաները ցրելու համար ։ Ոստիկանության կողմից ռեզինե փամփուշտներ և լուսաձայնային նռնակներ են կիրառվել նաև Յանգոնում և Մանդալայում ։ Բազմաթիվ երթին միացել են բուդդայական վանականները ։ Մինչդեռ, չի կայացել ՄԱԿ-ի հատուկ դեսպանորդ Քրիստին Շրաներ Բուրգեների այցը Մյաուն՝ զինվորականների խոչընդոտման պատճառով։ Ի պատասխան դիվանագետը հայտարարել է, որ ռազմական երկրները չեն ցանկանում, որ իրենց խանգարեն հետագա ռեպրեսիաների անցկացմանը և հավելել է, որ միջազգային հանրությունը պետք է միջամտի Մյանմայում տեղի ունեցող իրադարձություններին, որտեղ նոր իշխանությունները կարող են հեռու գնալ իրենց գործողություններում ։ Փետրվարի 28-ին ամբողջ երկրում կրկին բողոքի զանգվածային ակցիաներ են տեղի ունեցել։ Սակայն այս անգամ նրանք դաժան ցրման են հանդիպել զինվորականների և ոստիկանության կողմից, որոնք մարտական փամփուշտներով կրակ են բացել Յանգոնում, Թավոյում, Մանդալայում, Միյեյայում, Պեգայում և Պակհոուկում քաղաքացիների վրա։ Արդյունքում զոհվել է առնվազն 18 մարդ, ևս տասնյակ մարդիկ վիրավորվել են  ։
Մարտ
Մարտի 3-ին բողոքի ակցիաների ընթացքում ոստիկանությունը կիրառել է ատրճանակ-գնդացիրներ ցրելու համար։ Արդյունքում զոհվել է 38 մարդ, վիրավորների թիվը հայտնի չէ։ Մարտական զենքը կիրառվել է խաղաղ ցուցարարների և բուժաշխատողների դեմ, իսկ ՄԱԿ-ի հատուկ դեսպանորդ Քրիստին Շրաներ Բուրգեները այդ օրը ամենասարսափելին է համարել հեղաշրջման պահից ի վեր ։
Մարտի 8-ին Հյուսիսային Մյիչինա քաղաքում բողոքի ակցիաների ընթացքում ոստիկանության աշխատակիցները գնդակահարել են երկու ցուցարարների, ևս մեկ ցուցարար սպանվել է Ֆիար Պոն քաղաքում իրավապահ մարմինների աշխատակիցների կողմից ։ ՄԱԿ-ի գլխավոր քարտուղար Անտոնիու Գուտերեշը զինվորականներին կոչ է արել ազատ արձակել մի քանի հարյուր ցուցարարների, որոնց նրանք արգելափակել էին Յանգոնի բնակելի թաղամասերից մեկում։ Մայրաքաղաքում երիտասարդական ցույցի շուրջ 200 մասնակիցներ մի քանի ժամ շարունակում են մնալ բնակելի շենքերից մեկում՝ շրջապատված զինվորականներով և ոստիկաններով ։
Մարտի 11-ին զինվորականներն ու ոստիկանությունը կրկին մարտական զենք են կիրառել ցուցարարների դեմ ողջ Յանգոնում։ Բացի այդ, ոստիկանությունը շրջայցեր է կազմակերպել բնակարաններով՝ ձերբակալելով հարյուրավոր մարդկանց։ Խուզարկություններ կատրվել է երկաթուղային կայարանի աշխատակիցների մոտ, որոնք միացել են գործադուլին։ Ձերբակալվածներին բեռնատարներով տարել են անհայտ ուղղությամբ՝ առանց տարբերանշանների ։ ՄԱԿ-ի Անվտանգության խորհուրդն ընդունել է կազմակերպության գլխավոր քարտուղար Անտոնիու Գուտերիշի հայտարարությունը՝ վճռականորեն դատապարտելով բողոքի ակցիաների մասնակիցների դեմ Մյանմայի ռազմական ռեժիմի բռնությունը։ Անվտանգության խորհուրդը նաև հայտարարել է երկրում իշխանության ժողովրդավարական անցման անհրաժեշտության մասին՝ կոչ անելով հարգել մարդու իրավունքները և ապահովել օրենքի գերակայությունը ։ Մարտի 13-ին ոստիկանությունը կրակ է բացել Յանգոնում, Մանդալայում և Պյայայում ցուցարարների վրա։ Զոհվել է 12 մարդ, ևս տասնյակ ցուցարարներ վիրավորվել են։ Ռուսաստանի նախագահի մամուլի քարտուղար Դմիտրի Պեսկովը մտահոգություն է հայտնել բողոքի ակցիաները ցրելու ընթացքում զոհերի աճի կապակցությամբ և հայտարարել Է, որ Մյանմայի հետ ռազմատեխնիկական համագործակցությունը շարունակելու տեսանկյունից իրավիճակի վերլուծությունը շարունակվում է ։
Մարտի 14-ին ամբողջ երկիրը ընդգրկած բողոքի ակցիաների ընթացքում ոստիկանությունը կրկին կրակ է բացել ցուցարարների վրա մարտական փամփուշտներով։ Առնվազն 74 ցուցարարներ սպանվել են ոստիկանության ուժերի կողմից, որոնց մեծ մասը մայրաքաղաքում են։ Մոտ 80 մարդ վիրավորվել է, իսկ սպանվածների թվում է եղցել նաև մեկ ոստիկան   ։
Ապրիլ
Ապրիլի 3-ին տեղի է ունեցել մոմերով երթ, ինչպես նաև «Զատկական բողոք»։ Ցուցարարները փողոց են դուրս եկել զատկի ձվերով, որոնց վրա հակապատերազմական գրառումներ են եղել։ Բողոքի ակցիան հետաքրքիր է նրանով, որ Զատիկը չի նշվում առավելապես բուդդայական Մյանմայում ։ Ձվերի վրա եղել են հաղորդագրություններ՝ «Գարնանային հեղափոխություն», «Մենք պետք է հաղթենք» և «Հեռացիր, ՄԱՀ» (նկատի ունի խունտայի առաջնորդ Մին Աուն Հլայնին)։ Զատիկին «Մյանմայի քաղաքական բանտարկյալներին օգնության ասոցիացիան» հայտնել է, որ բողոքի ցույցը ցրելու հետևանքով զոհվածների թիվը հասել է 557-ի։ Նայպիդոյում երկու տղամարդ է սպանվել, երբ ոստիկանությունը կրակ է բացել մոտոցիկլետներով ցուցարարների վրա, իսկ ևս մեկ տղամարդ սպանվել է ավելի վաղ հյուսիսային Բանմո քաղաքում։ Բացի այդ, երկրում տեղի է ունեցել «Ծաղկային գործադուլ», որի ընթացքում մարդիկ ծաղիկներ են դրել հասարակական վայրերում՝ ի հիշատակ ցույցերի ժամանակ զոհվածների, ինչպես նաև «Հանգիստ գործադուլ», որի ընթացքում ամբողջ երկրում մարդիկ փողոցները լրիվ ամայի են թողել ։
Ապրիլի 5-ին բողոքի խաղաղ ցույցերը շարունակվեցին երկրի տարբեր հատվածներում։ Տեղական ժամանակով ժամը 17-ին (Գրինվիչի ժամանակով 10:30-ին) մարդիկ ակցիա են սկսել, որի ընթացքում հինգ րոպե փողոցներում ծափահարել են, որպեսզի հարգեն խունտեին դիմակայող էթնիկ փոքրամասնությունների զինված խմբերի զոհված անդամների հիշատակը և հարգանքի տուրք մատուցեն Z սերնդի բողոքող երիտասարդներին, «որոնք մասնակցում են հեղափոխության պաշտպանությանը մեր (նկատի ունի ավելի ավագ սերունդը) անունից»։ Մինչդեռ Մանդալայում Աուն Սան Սու Չժիի պատկերով մարդիկ փողոց են դուրս եկել միջազգային միջամտության խնդրագիր ներկայացնելու համար ։ Ի պատասխան՝ խունտան անջատել է անլար լայնաշերտ կապի ծառայությունները և բջջային տվյալների փոխանցման ծառայությունները ։ Յանգոնում ցուցարարները այրել են չինական դրոշը՝ ի պատասխան ՄԱԿ-ի Անվտանգության խորհրդում Չինաստանի դիրքորոշման, որն արտահայտվել է դրանից մեկ շաբաթ առաջ կայացած նիստում ։
Ապրիլի 7-ին զորքերը կրակ են բացել Կալեում ցուցարարների վրա՝ սպանելով հինգ խաղաղ բնակիչների։ Myanmar Now պարբերականի տվյալներով՝ մյուս երկու ցուցարարները սպանվել են Պեգայում՝ Յանգոնից ոչ հեռու։ Բացի այդ, Յանգոնում բռնկվել է Չինաստանին պատկանող գործարան, որը ենթադրաբար հրկիզվել է ցուցարարների կողմից, որոնք նույնպես այրել են չինական դրոշը, երկրում բազմաթիվ հակաչինական հրկիզումների ընթացքում։ Երկրում օտարերկրյա պաշտոնյաները հայտնել են նաև, որ խունտան «կորցնում է վերահսկողությունը» իրավիճակի նկատմամբ, իսկ զինվորականները ցուցարարներին մեղադրել են հիվանդանոցներում, դպրոցներում, ճանապարհներին, գրասենյակներում և գործարաններում աշխատանքի դադարեցման մեջ ։ Օրվա վերջին մեկ օրում զոհվածների թիվը հասել է 13-ի, իսկ Յանգոնում լսվել են մի քանի փոքր պայթյուններ, այդ թվում՝ կառավարական շենքերում, զինվորական հոսպիտալում և առևտրի կենտրոնում ։
Ապրիլի 10-ին Շան նահանգի Նոնմոն քաղաքում ոստիկանական տեղամասը գրոհել են դաշինքի աշխարհազորայինները, որոնց մեջ մտնում են Արականի բանակը, թաանների Ազգային-ազատագրական բանակը և Մյանմայի Ազգային ժողովրդավարական դաշինքի բանակը։ Սպանվել է 10-14 ոստիկան ։
Մայիս
Մայիսի 2-ին բողոքի ակցիաները կրկին բռնկվեցին, ամբողջ երկրում հազարավոր մարդիկ դուրս եկան փողոց և կոչ արեցին «գարնանային հեղափոխության» ։ Սպանվել է 8 մարդ ,, այրվել են ավտոմեքենաներ ։
Քաղաքացիական անհնազանդություն և գործադուլներ
2021 թվականի փետրվարի 2-ին բուժաշխատողները և քաղաքացիական ծառայողները ամբողջ երկրում, այդ թվում, երկրի մայրաքաղաքում, Նայպիդոյում, սկսել էին Ազգային քաղաքացիական անհնազանդության շարժում (အာဏာ ဖီ ဆန် ရေး လှုပ်ရှားမှု), որն ուղղված էր ռազմական հեղաշրջման դեմ ։ Facebook-ում արշավի խումբը, որը ստացել է «Քաղաքացիական անհնազանդության շարժում» անվանումը, 2021 թվականի փետրվարի 2-ին դրա սկզբնական գործարկման պահից ի վեր ներգրավել է ավելի քան 200 հազար հետևորդների ։
Տասնյակ պետական հիվանդանոցների և հաստատությունների բուժաշխատողներ գործադուլ են հայտարարել 2021 թվականի փետրվարի 3-ից ։ 2021 թվականի փետրվարի 3-ի դրությամբ շարժմանը մասնակցել են 110-ից ավելի հիվանդանոցների և առողջապահության հիմնարկների բուժաշխատողներ ։ Մանդալայ քաղաքի զարգացման կոմիտեի 13 անդամներից 6-ը, ներառյալ փոխքաղաքապետ Ե Մոնը, հրաժարական են տվել փետրվարի 3-ին՝ ի նշան ռազմական հեղաշրջման դեմ բողոքի ։ Գործադուլի մասնակիցները բախվել են ղեկավարության սպառնալիքներին ։ Աշխատողների գործադուլները արագորեն տարածվեցին այլ ոլորտներում։ Յոթ ուսուցիչների կազմակերպություններ, այդ թվում՝ Մյանմայի ուսուցիչների ֆեդերացիան, որն ունի 100 հազար մարդ, պարտավորվել են միանալ աշխատողների գործադուլին ։ Գործադուլին միացել են նաև Արտաքին գործերի նախարարության աշխատակիցները, որն ավելի վաղ գլխավորում էր Աուն Սան Սու Չժին ։ Փետրվարի 4-ին Նայպիդոյում գյուղատնտեսության, անասնաբուծության և ոռոգման նախարարությունում աշխատող պետական ծառայողները բողոքի ակցիա են կազմակերպել ։ Փետրվարի 5-ին գործադուլին միացել են Չհինսինթաքունի պղնձամոլիբդենային հանքերի 300 հանքագործներ։ Հանքափոր Սիտհու Թունը հայտարարել է, որ գործադուլը կշարունակվի այնքան ժամանակ, քանի դեռ «ընտրված առաջնորդները չստանան իրենց իշխանությունը» ։
Փետրվարի 5-ին պետական ծառայողների գործադուլին մասնակցել են վարչական, բժշկական և կրթական ոլորտների աշխատակիցներ, ինչպես նաև 91 պետական հիվանդանոցի, 18 համալսարանների և քոլեջների, ինչպես նաև 79 բնակավայրերի 12 պետական գերատեսչությունների ուսանողներ ։ Յանգոնի համալսարանի հոգեբանության ֆակուլտետի աշխատակից Նան Նվեն ասել է. «Երբ մենք սովորեցնում ենք ուսանողներին հարցեր տալ և հասկանալ արդարությունը, մենք չենք կարող համակերպվել այդ անարդարության հետ։ Մեր դիրքորոշումը քաղաքական չէ։ Մենք միայն արդարության կողմնակից ենք»։ Լաշոյի ընդհանուր հիվանդանոցի վիրաբույժ Լին Լեյան հայտարարել է, որ բժիշկների և բուժքույրերի մեծ մասը հայտարարել են գործադուլ փետրվարի 3-ից։ Myanmar National Airlines ավիաընկերության անձնակազմը նույնպես միացել է քաղաքացիական անհնազանդության արշավին ։
Մին Կո Նաինը, 8888 ապստամբության առաջնորդը, կոչ է արել հանրությանը դիրքորոշում ունենալ ռազմական կառավարության նկատմամբ «չճանաչելու և չմասնակցելու» վերաբերյալ ։
Փետրվարի 8-ին հաղորդումներ են հայտնվել այն մասին, որ Kyemon և Global New Light of Myanmar պետական թերթերը մտադիր են դադարեցնել հրապարակումները՝ ի նշան հեղաշրջման դեմ բողոքի ։ Փետրվարի 8-ին Kanbawza Bank-ը ժամանակավորապես փակել է իր բաժանմունքները՝ քաղաքացիական անհնազանդության արշավին բանկի աշխատակիցների մասնակցության արդյունքում անձնակազմի պակասի պատճառով։ Այլ բանկերի վրա ազդել է նաև անձնակազմի մասնակցությունը ընթացիկ արշավին ։
Հեղաշրջումից հետո մի շարք լոբբիստական խմբեր, այդ թվում՝ Մյանմայի բջջային ինդուստրիայի ասոցիացիան և Մյանմայի կոսմետիկ ասոցիացիան, դադարեցրել են համագործակցությունը պետական հաստատությունների հետ ։
Ապրիլի 10-ի դրությամբ 24 նախարարություններից 2169 պետական ծառայություն միացել է «Քաղաքացիական անհնազանդության շարժմանը»՝ ամբողջությամբ դադարեցնելով աշխատանքը ։
Փետրվարի 22-ին Մյանմայում համընդհանուր գործադուլ է սկսվել, որին միացել են միլիոնավոր քաղաքացիներ։ Երկրի մի շարք քաղաքներում փակվել են ձեռնարկություններ, բանկեր, խոշոր առևտրի կենտրոններ և փոքր խանութներ, ընդհատվել է երկաթուղային և ավտոբուսային երթևեկությունը ։ Փետրվարի 25-ից բեռնատարների վարորդները նույնպես գործադուլ են սկսել հեղաշրջման դեմ՝ հրաժարվելով ապրանքներ տեղափոխել Յանգոնի չորս հիմնական նավահանգիստներից։ Մյանմայի կոնտեյներային բեռնափոխադրումների ասոցիացիայի համատեղ քարտուղարն ասել է, որ, իր գնահատականներով, քաղաքի 4000 վարորդների մոտ 90 տոկոսը գործադուլ են անում և խոստացել գործարանների համար հասցնել միայն հիմնական սննդամթերքը, դեղերն ու հյուսվածքները ։
Մարտի 8-ին, չնայած իշխանությունների սպառնալիքներին, որոնք հայտարարել են, որ այդ օրը աշխատանքի չգնացած բոլոր անձինք կազատվեն աշխատանքից, համընդհանուր գործադուլը շարունակվել է նոր ուժով։ Ինը արհմիություններ, որոնք ընդգրկում են այդ թվում շինարարության, գյուղատնտեսության և վերամշակող արդյունաբերության ոլորտները, Մյանմայի ողջ ժողովրդին կոչ են արել դադարեցնել աշխատանքը։ Արդյունքում Յանգոնում բացվել է միայն մի քանի փոքր սրճարան։ Բոլոր առևտրի կենտրոնները փակվել են, իսկ խոշոր ձեռնարկությունները դադարեցրել են աշխատանքը ։
Ռազմական արտադրանքի բոյկոտ
2021 թվականի փետրվարի 3-ին ներքին բոյկոտի շարժում է առաջացել՝ «Դադարեցնել գնել խունտայի բիզնեսը» անվանումով, որը կոչ է անում բոյկոտել Մյանմայի զինված ուժերի հետ կապված ապրանքներն ու ծառայությունները։ Բիրմայական զինված ուժերի զգալի բիզնես պորտֆելում նպատակային ապրանքների և ծառայությունների թվում են կապի ազգային օպերատոր Mytel-ը, Myanmar Beer, Mandalay Beer և Dagon Beer բրենդերը, սուրճի և թեյի մի քանի բրենդներ, 7th Sense Creation-ը, որի համահիմնադիրն է Մին Աուն Հլայնի դուստրը ։
Ի պատասխան Սագաին տարածաշրջանում Mytel-ում աշխատող 71 ինժեները բոյկոտի, հրաժարական են տվել ։ Որոշ առևտրային կետեր սկսել են վաճառքից հանել Մյանմայի գարեջուրը ։
Փետրվարի 5-ին Kirin Company-ն փակել է ռազմական Myanma Economic Holdings Limited (MEHL) ընկերության հետ համատեղ ձեռնարկությունը։ Myanmar Brewery համատեղ ձեռնարկությունը արտադրում է գարեջրի մի քանի ապրանքանիշեր, այդ թվում՝ Myanmar Beer, և զբաղեցնում է երկրի շուկայի 80%-ը։ Kirin-ի մասնաբաժինը գնահատվել է 1,7 մլրդ ԱՄՆ դոլար ։ Փետրվարի 8-ին Լիմ Քալինգ, Razer Inc.-ի համահիմնադիրը՝ հայտարարել է, որ նա վաճառում է իր բաժնեմասը սինգապուրյան ծխախոտի ընկերության հետ համատեղ ձեռնարկությունում, որին պատկանում է տեղական ծխախոտի արտադրողի Virginia Tobacco-ի բաժնետոմսերի 49 %-ը, որի բաժնետոմսերի վերահսկիչ փաթեթը պատկանում է MEHL-ին։ Virginia Tobacco-ն արտադրում է տեղական 2 հանրահայտ ապրանքանիշ՝ Red Ruby և Premium Gold ։
Դատարկ կաթսաների երթ
Ռազմական հեղաշրջման սկսվելուց հետո որոշ քաղաքային կենտրոնների բնակիչները, օրինակ, Յանգոնը, ամեն երեկո կազմակերպել էին կացերոլազո, հարվածելով կաթսաներին և տապակներին, որպես չարիքի արտաքսման խորհրդանշական ակտ, և որպես ռազմական հեղաշրջմանը հակազդելու միջոց  ։ 2021 թվականի փետրվարի 5-ին Մանդալայում 30 մարդ մեղադրանք է առաջադրվել ոստիկանության մասին օրենքի 47-րդ բաժնին համապատասխան՝ կաթսաններ և սպասք հարվածելու համար ։
Ընտրությունների արդյունքների ճանաչում
Խորհրդարանականները, որոնք ընտրվել են 2020 թվականի նոյեմբերին կայացած ընտրություններում, պաշտոնապես չեն ճանաչել ռազմական հեղաշրջման լեգիտիմությունը։ 2021 թվականի փետրվարի 4-ին «Հանուն ժողովրդավարության ազգային լիգայի» մոտ 70 ընտրված պատգամավորներ երդվել են Նայպիդոյում՝ խոստանալով պահպանել ժողովրդի մանդատը և հաջորդ հինգ տարվա ընթացքում կատարել օրենսդիրների գործառույթները ։ Հաջորդ օրը 300 ընտրված օրենսդիրներ կազմավորեցին խորհրդարանական գործեր վարելու մարմին՝ միության վեհաժողովի ներկայացուցչական կոմիտեն ։ Կոմիտեն անցկացրեց Zoom-ի առաջին նիստը ։
Փետրվարի 7-ին ՄՎՆԿ-ն ռազմական հեղաշրջումը դատապարտեց որպես «հանցավոր արարք» և մերժեց Մին Աուն Հլայնի ռազմական կաբինետի նշանակումը որպես անօրինական։ Կոմիտեն վկայակոչել է այն փաստը, որ զինվորականները խախտել են Մյանմայի քրեական օրենսգրքի 6-րդ գլուխը քաղաքացիական կառավարության տապալման ժամանակ։ Կոմիտեն նաև ՄԱԿ-ի դիվանագետներին և միջազգային հանրությանը խորհուրդ է տվել կապվել կոմիտեի հետ՝ պետական պաշտոնական գործերը քննարկելու համար ։
Փետրվարի 14-ին «Կարեն ազգային կուսակցություն»-ը հանդես է եկել հայտարարությամբ, որում հայտարարել է շարունակվող բողոքի ցույցերին իր հասարակական աջակցության մասին և զինվորականների կողմից իշխանության բռնազավթումը որակել որպես ռազմական բռնապետության քայլ, որը հակասում է ազգային հաշտեցման տեսլականին ։
Փետրվարի 15-ին «Շան ազգությունների լիգան հանուն ժողովրդավարության», Շան նահանգի էթնիկ զինված խմբերի և քաղաքական կուսակցությունների կոալիցիան, որի մեջ մտնում են «Շան պետության վերականգնման խորհուրդը», «Շան պետության առաջընթացի կուսակցությունը», «Շանի ազգային լիգան հանուն ժողովրդավարության» և «Շան ազգությունների դեմոկրատական կուսակցությունը» և «Սին Չհո աշխարհազորը» հրապարակայնորեն հանդես են եկել հեղաշրջման դեմ՝ իրենց աջակցությունը հայտնելով շարունակվող բողոքներին և կոչ անելով վերացնել 2008 թվականի սահմանադրությունը և վերականգնել քաղաքացիական անձանց ղեկավարած կառավարությունը ։
Կարմիր ժապավեն
2021 թվականի փետրվարի 3-ին Մյանմայի բուժաշխատողները հայտարարել են «Կարմիր ժապավեն» (ဖဲကြိုး နီ လှုပ်ရှားမှု) արշավը։ Կարմիր գույնը կապված է "Հանուն ժողովրդավարության ազգային լիգայի" հետ, որը գործող քաղաքական կուսակցություն է, և հաղթել է 2020 թվականի ընտրություններում ։ Հայտնի բիրմանցի երգչուհի և բժշկական ինստիտուտի շրջանավարտ Նի Նի Խին Զաուն հրապարակայնորեն աջակցել է արշավին ։ Մյանմայի ողջ տարածքում պետական ծառայողներն ու աշխատողները, ներառյալ արհմիությունների մակարդակով նախարարությունները, կարմիր ժապավենն ընդունել որպես ռազմական կառավարության ընդդիմության խորհրդանիշ ։ Փետրվարի 5-ին Չհիսինթաունի հանքավայրերում պղնձի հանքագործները, որոնք չկարողացան միանալ գործադուլին, միացել են «Կարմիր ժապավեն» արշավին ։ Փետրվարի 6-ին Տակետա արդյունաբերական գոտում հագուստի արտադրության գործարանի աշխատողները նույնպես միացել են քարոզարշավին ։
Մեդիա
Մյանմայի հայտնի մարդիկ, այդ թվում՝ մոդել Պաինգ Տակհոնը (ձերբակալվել էր ապրիլի 8-ին) և դերասան Դաունը, հրապարակայնորեն աջակցել են քաղաքացիական դիմադրության ջանքերին՝ սոցցանցերում ողջույնի երեք մատներով հանդես գալով ։ Սոցիալական լրատվամիջոցների այլ հայտնի և ազդեցիկ մարդիկ, ինչպիսիք են Սայն Սայն Խան Հլայնը և Նե Չհի Ուն, ովքեր լռում են կամ չեն շտապում աջակցել շարունակվող ժողովրդական բողոքի ցույցերին, Ինտերնետում կորցրել են զգալի թվով բաժանորդներ ։ Փետրվարի 7-ին Մյանմայի նախկին բռնապետ Տան Շվեի փեսան՝ Նայ Սո Մաունը Facebook-ում լուսանկար է հրապարակել, ցույց տալով աջակցություն ցույցերին ։
Մյանմայի համացանցի օգտատերերը հանրահռչակել են այնպիսի հեշթեգեր, ինչպիսիք են #SayNototheCoup («Ասա ոչ հեղաշրջմանը»), #RespectOurVotes («Հարգեք մեր ձայները»), #HearTheVoiceofMyanmar («Լսեք Մյանմայի ձայնը»), #SaveMyanmar («Փրկեք Մյանման») և #CivilDisobedience («Քաղաքացիական անհնազանդություն») հեշթեգերը ։ Հեղաշրջումից հետո մեկ օրվա ընթացքում #SaveMyanmar հեշթեգն օգտագործել են Facebook-ի ավելի քան 325 000 օգտատերեր։ Սոցիալական ցանցից օգտվողները նաև փոխել են իրենց պրոֆիլի պատկերները սև, ցույց տալով իրենց տխրությունը, կամ կարմիր, ի պաշտպանություն ԺԱԼ-ի, հաճախ Աուն Սան Սու Չժիի դիմանկարով ։ Համացանցի օգտատերերը նաև սկսել են ծաղրել Մին Աուն Հեինի ցածր հասկաը ։
Ապրիլի կեսերին հարյուրավոր դերասաններ, ռեժիսորներ, լրագրողներ և այլ հայտնիներ ձերբակալվել էին ռազմական հեղաշրջման դեմ բողոքի ակցիաներին աջակցելու համար ։ Բացի այդ, մի շարք տարածաշրջանների իշխանությունները հայտարարել են, որ արբանյակային հեռուստատեսության օգտագործումն այսուհետ անօրինական է համարվում, իսկ արբանյակային բոլոր ափսեները պետք է հանձնել ոստիկանական բաժանմունք ։
Կոտրված մեքենաների շարժում
2021 թվականի փետրվարի 17-ին շատ ավտոմեքենաներ հանելուկային կերպով իբր շարքից դուրս են եկել Յանգոնի բանուկ փողոցներում բեմադրված ցույցի ընթացքում, անվտանգության ուժերի և ոստիկանության համար երթևեկությունը արգելափակելու փորձի, ինչպես նաև կառավարական ծառայողներին աշխատանքի դուրս գալու խանգարելու համար ։ Երթևեկությունը շարունակվել է փետրվարի 18-ին, և շատ «կոտրված» ավտոմեքենաներ սկսել են ճանապարհներով շարժվել շատ ցածր արագությամբ՝ երթևեկությունը արգելափակելու համար ։
Ինտերնետի անջատում
2021 թվականի փետրվարի 4-ին կապի օպերատորներին և ինտերնետ ծառայություններ մատակարարողներին Մյանմայում կարգադրել են արգելափակել Facebook-ը մինչև 2021 թվականի փետրվարի 7-ը, որպեսզի ապահովեն «երկրի կայունությունը»։ Myanma Post and Telecommunications (MPT) պետական ընկերությունը նաև արգելափակել է Facebook Messenger, Instagram և WhatsApp ծառայությունները, մինչդեռ Telenor Myanmar-ն արգելափակել է միայն Facebook-ը ։ Facebook-ն օգտագործվել է քաղաքացիական անհնազանդության արշավի և բոյկոտի սկսվող շարժման շրջանակներում գործադուլներ կազմակերպելու համար։ Այս սոցիալական ցանցից օգտվում է Մյանմայի բնակչության կեսը ։ Facebook-ի արգելափակումից հետո բիրմանցի օգտատերերը սկսել են հավաքվել Twitter-ում ։ Հաջորդ օրը կառավարությունն ընդլայնել է սոցիալական ցանցերի հասանելիության արգելքը՝ դրանում ներառելով Instagram-ը և Twitter-ը ։
2021 թվականի փետրվարի 6-ի առավոտյան ռազմական իշխանությունները նախաձեռնել են ինտերնետի անջատում ամբողջ երկրում ։ Նույն օրը Facebook-ը կոչ է արել իշխանություններին արգելաբացել սոցիալական ցանցերը ։ Բացի այդ, սոցիալական ցանցը երկրի կառավարությանը զրկել է բովանդակության հեռացման հարցում ուղարկելու հնարավորությունից ։ Հաջորդ օրը համացանցը մասամբ վերականգնվել է, թեև սոցիալական ցանցերի հարթակները մնացել են արգելափակված ։ Փետրվարի 14-ին Telenor-ը հայտարարել է, որ իրեն այլևս չի թույլատրվում հրապարակայնորեն հրապարակել այն հրահանգները, որոնք ռազմական իշխանություններից ստացել են ինտերնետի խափանումների վերաբերյալ ։ Փետրվարի 15-ից սկսած՝ ռազմական իշխանությունները կրկին նախաձեռնել են երկրի ողջ տարածքում ինտերնետի անջատում՝ օրական 1:00-ից մինչև 9:00-ն՝ առանց պատճառաբանության ։
Փետրվարի 4-ին՝ Facebook-ի արգելքից հետո, երկրում կտրուկ աճել է VPN ծառայությունների պահանջարկը։ Ըստ բրիտանական հետազոտական խմբի թվային գաղտնիության և անվտանգության, VPN-ի պահանջարկը աճել է ավելի քան 7000%-ով։ Ամենահանրաճանաչ գործիքներից մեկը Psiphon-ն է, որի օգտատերերի թիվը փետրվարի 4-ից ավելացել է 5 000 օրական օգտատերերից մինչև ավելի քան 1,6 մլն օգտատեր, որոնց միջին թիվը փետրվարի 4-ից 14 մլն օրական միացումներ է ունեցել ։
Փետրվարի 19-ին NetBlocks փորձագիտական խումբը հայտնել էր, որ փետրվարի 18-ից երկրում արգելափակվել է « Վիքիպեդիայի » մուտքը բոլոր լեզուներով ։
Կիբեռանվտանգության մասին օրենքի նախագիծ
Փետրվարի 9-ին կիբեռանվտանգության մասին օրենքի 36-էջանոց նախագիծը ուղարկվել էր Մյանմայի բջջային կապի օպերատորներին և հեռահաղորդակցային լիցենզիաների կրողներին՝ ճյուղից արձագանքներ ստանալու համար։ Օրինագիծը ինտերնետ-պրովայդերներին կպարտավորեցնի պատասխանատվություն կրել կոնտենտի հեռացման համար, որը «ատելություն է առաջացնում, ոչնչացնում է միասնությունն ու հանգստությունը»։ 150 պետական կազմակերպությունների կոալիցիան հրապարակայնորեն դատապարտել է օրինագիծը՝ թվային տարածքում խոսքի ազատության, տվյալների պաշտպանության, գաղտնիության և այլ ժողովրդավարական նորմերի հիմնական իրավունքների խախտման համար։ Նրանք նաև քննադատել են պետական մարմիններին անցանկալի բովանդակությունը արգելելու, ինտերնետ-պրովայդերներին սահմանափակելու և տվյալները որսալու հնարավորություն ընձեռելը ։ Փետրվարի 15-ին Մյանմայի միության առևտրաարդյունաբերական պալատների ֆեդերացիան իշխանություններին կոչ է արել չշտապել օրենքի ընդունման հարցում՝ նշելով, որ օրենքը կարող է բացասաբար ազդել Մյանմայի թվային աճի վրա և խոչընդոտել օտարերկրյա ներդրումներին ։
Փետրվարի 11-ին հարյուրավոր ցուցարարներ հավաքվել էին Յանգոնում Չինաստանի դեսպանատան մոտ՝ հիմնվելով այն լուրերի վրա, որ Չինաստանը վերջերս Մյանմա է տեղափոխել հեռահաղորդակցության սարքավորումներ և ԻՏ-մասնագետներ ։ Չինաստանի դեսպանատունը փորձել է հերքել Facebook-ում շրջանառվող լուրերը՝ հրապարակելով Մյանմայում Չինաստանի ձեռնարկությունների առևտրի պալատի հայտարարությունը, որում ասվում էր, որ վերջին բեռնատար չվերթները տեղափոխում էին միայն ծովամթերքների նման ապրանքներ։ Հաղորդագրության մեջ հերքվել է համացանցում միջցանցային էկրան ստեղծելու Մյանմայի օգնության մեղադրանքը ։
ԶԼՄ-ների գրաքննություն
Փետրվարի 1-ի հեղաշրջումից հետո իշխանություններն արգելափակել են հայտնի լրատվական ալիքները, այդ թվում՝ անվճար հեռուստաալիքները, ինչպիսիք են «Բիրմայի Ժողովրդավարական ձայնը» և «Միզզիմա TV»-ն, ինչպես նաև արտասահմանյան լրատվական ալիքները, այդ թվում՝ CNN-ը, NHK-ը և BBC-ն։ Փետրվարի 7-ին իշխանությունները արգելափակել են նաև New York Times-ը, Wall Street Journal-ը, The Economist-ը և երկու հեռագրային գործակալություններ, Associated Press-ը և Reuters-ը ։ Մյանմայի մամուլի հարցերով խորհրդի ներկայացուցիչը մտահոգություն է հայտնել երկրում մամուլի ապագա ազատության, տեղեկատվության հասանելիության և Մյանմայի նոր լրատվական կազմակերպությունների ապագայի վերաբերյալ ։ Մի քանի լրագրողներ և ռեպորտյորներ հարձակման են ենթարկվել Պրովոյի ավազակախմբերի կողմից, երբ լուսաբանում էին բողոքի ակցիաները ։
Մարտի 8-ին խունտան որոշում է կայացրել հետ կանչել հինգ ԶԼՄ-ների Mizzima-ի, Myanmar Now-ի, 7 day TV-ի, DVB-Ի (Դի-վի-բի) և Khit Thit Media-ի լիցենզիաները ։
Ձերբակալություններ և մեղադրանքներ
Իրավապահ մարմինները սկզբում օպերատիվ ճնշել են հեղաշրջմանը դիմադրելը։ 2021 թվականի փետրվարի 7-ի դրությամբ 152 մարդ գտնվում էր կալանքի տակ ։
Ռազմական ռեժիմը սկսել է քրեական գործեր հարուցել ձերբակալվածների նկատմամբ։ 2021 թվականի փետրվարի 3-ին բուդիստ կուսակրոն Տհուբիտան դատապարտվել է 2 տարվա ազատազրկման՝ զինվորականների նկատմամբ զրպարտության համար հեռահաղորդակցության մասին օրենքի 66 (d) բաժնի համաձայն ։ 2021 թվականի փետրվարի 4-ին համալսարանի երեք ուսանողների՝ Զու Զու Զանին, Աուն Մյո Կոյին և Թհու Խան Թհոյին Մանդալայում բողոքի ցույցերի համար մեղադրանք է առաջադրվել՝ համաձայն խաղաղ հավաքների և խաղաղ երթերի մասին օրենքի 19-րդ հոդվածի։ 2021 թվականի փետրվարի 5-ին «Միացյալ ազգությունների դեմոկրատական կուսակցության» նախագահ Մաուն Չժին ձերբակալվել, մեղադրվել և դատապարտվել է երկու տարվա ազատազրկման՝ Քրեական օրենսգրքի 505 (b) բաժնի համաձայն՝ Փհաանում բողոքի ակցիա կազմակերպելու համար ։ Դպրոցներից մեկի տնօրեն Չո Յու Մոնը նույնպես կալանավորվել է և մեղադրվում է քրեական օրենսգրքի 505 (b) բաժնի համաձայն՝ Փխաանի իր դպրոցում «կարմիր ժապավենի» արշավին մասնակցելու համար։ ԺԱԼ-ի առաջնորդ Վին Տհեյնին մեղադրել են Մյանմայի օրենսգրքի 124 (a) բաժնով խռովություն հրահրելու մեջ ։
Փետրվարի 6-ին ձերբակալվել է Շոն Թերնելը՝ կառավարության տնտեսական քաղաքականության հարցերով խորհրդական և Մակքուորիի համալսարանի պրոֆեսոր՝ դառնալով հեղաշրջման հետ կապված ձերբակալված առաջին օտարերկրյա քաղաքացին ։